E-barzh 180 skol ez eus eus ar c'helenn divyezhek hiziv an deiz. Met biskoazh ne oa kresket ken bihan an niver a skolidi div-yezhek en tri hentad. 5,91 % ouzhpenn a oa bet warlene. Evidomp, n'eo ket trawalc'h, diaesterioù e-leizh zo c'hoazh eme Dangi Louarn, prezidant Kevre Breizh, ar c'henurzhierezh a vod kevredadoù ha kevredigezhioù hag a denn da sevenadur Breizh. Merkañ a reomp ez eo an deskadurezh katolik a gas an disoc'hoù d'an traoñ pa goll skolidi er bloaz-mañ (lenn izeloc'h ivez). Gant an deskadurezh publik e teu ar c'hresk brasañ, gant 213 skoliad ouzhpenn. Met a-fed dregantad ez eo gant rouedad Diwan e'z a ar maout, gant tost 5 % ouzhpenn evit an eil bloavezh diouzh renk, gant ur c'hempouez etre an holl zerezioù, eus ar skol-vamm betek al lise.